“Temir yoʻl kesishmalaridan foydalanish qoidalarini tasdiqlash toʻgʻrisida”gi buyruqqa oʻzgartirishlar va qoʻshimcha kiritish haqida
(order, 2025-06-17)

Oʻzbekiston Respublikasining “Temir yoʻl transporti toʻgʻrisida”gi Qonuniga muvofiq buyuraman: 1. Oʻzbekiston Respublikasi transport vazirining 2022-yil 10-martdagi 4-son “Temir yoʻl kesishmalaridan foydalanish qoidalarini tasdiqlash toʻgʻrisida”gi buyrugʻiga (roʻyxat raqami 3363, 2022-yil 19-aprel) (Qonunchilik maʼlumotlari milliy bazasi, 19.04.2022-y., 10/22/3363/0322-son) ilovaga muvofiq oʻzgartirishlar va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqning muqaddimasidagi “21-moddasiga” degan soʻzlar “42-moddasiga” degan soʻzlar bilan almashtirilsin. 2. Qoidalarda: a) 1-bandda: oʻn birinchi xatboshi quyidagi tahrirda bayon etilsin: “temir yoʻl transporti infratuzilmasi — texnologik majmua boʻlib, ushbu majmua faoliyatini taʼminlovchi temir yoʻllarni, temir yoʻl stansiyalarini, elektr taʼminoti qurilmalarini, aloqa tarmoqlarini, signalizatsiya, markazlashtirish va bloklash tizimlarini, axborot majmualarini, harakatni boshqarish tizimini, binolar, inshootlar, qurilmalar, jihozlar va uskunalarni oʻz ichiga oladi;”; oʻn uchinchi xatboshi quyidagi tahrirda bayon etilsin: “umumiy foydalanishda boʻlmagan temir yoʻllar — yukni joʻnatuvchilarga (joʻnatuvchilarga) va yukni oluvchilarga (oluvchilarga) shartnoma shartlari asosida xizmat koʻrsatish yoki egalik qiluvchining oʻz ehtiyojlari uchun texnologik ishlarni bajarishga moʻljallangan umumiy foydalanishdagi temir yoʻllarga bevosita yoki boshqa temir yoʻl shoxobcha yoʻllari orqali tutashadigan shoxobcha temir yoʻllar, shuningdek umumiy foydalanishdagi temir yoʻllarga tutashmaydigan temir yoʻllar;”; quyidagi mazmundagi oʻn oltinchi xatboshi bilan toʻldirilsin: “umumiy foydalanishdagi temir yoʻl transporti sohasidagi vakolatli tashkilot — “Oʻzbekiston temir yoʻllari” aksiyadorlik jamiyati;” oʻn oltinchi va oʻn toʻqqizinchi xatboshilar tegishli ravishda oʻn yettinchi hamda yigirmanchi xatboshilar deb hisoblansin; oʻn yettinchi va oʻn sakkizinchi xatboshilar quyidagi tahrirda bayon etilsin: “umumiy foydalanishda boʻlmagan temir yoʻllar — yukni joʻnatuvchilarga (joʻnatuvchilarga) va yukni oluvchilarga (oluvchilarga) shartnoma shartlari asosida xizmat koʻrsatish yoki egalik qiluvchining oʻz ehtiyojlari uchun texnologik ishlarni bajarishga moʻljallangan umumiy foydalanishdagi temir yoʻllarga bevosita yoki boshqa temir yoʻl shoxobcha yoʻllari orqali tutashadigan shoxobcha temir yoʻllar, shuningdek umumiy foydalanishdagi temir yoʻllarga tutashmaydigan temir yoʻllar; umumiy foydalanishdagi temir yoʻl transporti (bundan buyon matnda temir yoʻl deb yuritiladi) — temir yoʻl transporti infratuzilmasini, harakatdagi temir yoʻl tarkibini, boshqa mol-mulkni oʻz ichiga olgan hamda ommaviy shartnomalar asosida yuridik va jismoniy shaxslarning tashishlarga boʻlgan ehtiyojini taʼminlash uchun moʻljallangan yagona ishlab chiqarish-texnologik majmua;”; quyidagi mazmundagi oʻn toʻqqizinchi va yigirmanchi xatboshilar bilan toʻldirilsin: “umumiy foydalanishdagi temir yoʻl transporti infratuzilmasining operatori (bundan buyon matnda infratuzilma operatori deb yuritiladi) — umumiy foydalanishdagi temir yoʻl transporti sohasidagi vakolatli tashkilotga tegishli boʻlgan, umumiy foydalanishdagi temir yoʻllarning va umumiy foydalanishdagi temir yoʻl transporti infratuzilmasi boshqa obyektlarining foydalanilishini, joriy saqlanishini va modernizatsiyasini, qurilishini amalga oshiradigan, shuningdek infratuzilmadan foydalanish xizmatlarini, shu jumladan harakatdagi tarkibni oʻtkazish va olib oʻtish uchun umumiy foydalanishdagi temir yoʻllardan foydalanish bilan bogʻliq boʻlgan xizmatlarni koʻrsatadigan yuridik shaxs; harakatdagi temir yoʻl tarkibi (bundan buyon matnda harakatdagi tarkib deb yuritiladi) — lokomotivlar, tortish lokomotivining yuk, bagaj, yoʻlovchi tashish vagonlari va motorvagonli harakatdagi tarkib, shuningdek tashishlarning amalga oshirilishini va temir yoʻl transportining faoliyat koʻrsatishini taʼminlash uchun moʻljallangan boshqa transport vositalari;”; oʻn toʻqqizinchi va yigirmanchi xatboshilar tegishli ravishda yigirma birinchi hamda yigirma ikkinchi xatboshilar deb hisoblansin; b) 3 va 4-bandlar quyidagi tahrirda bayon etilsin: “3. Temir yoʻl kesishmalari infratuzilma operatori yoki umumiy foydalanishda boʻlmagan temir yoʻllar egasi (bundan buyon matnda shoxobcha yoʻllari egasi deb yuritiladi) tomonidan oʻzlarining mutaxassislaridan iborat tarkibda tuziladigan Temir yoʻl kesishmalarini texnik koʻrikdan oʻtkazish boʻyicha komissiya (bundan buyon matnda Komissiya deb yuritiladi) koʻrigidan har yili kamida bir marta oʻtkazilishi lozim. 4. Infratuzilma operatori yoki shoxobcha yoʻllari egasi navbatdagi Komissiya koʻrigi toʻgʻrisida Oʻzbekiston Respublikasi Ichki ishlar vazirligi Jamoat xavfsizligi departamentining Yoʻl harakati xavfsizligi xizmati (bundan buyon matnda YHXX deb yuritiladi), Favqulodda vaziyatlar vazirligi, Transport vazirligi huzuridagi Transport nazorati inspeksiyasi, Avtomobil yoʻllari qoʻmitasi, tegishli mahalliy davlat hokimiyati organi, koʻrik oʻtkazilayotgan temir yoʻl kesishmasini kesib oʻtuvchi avtomobil yoʻl uchastkasi egasi hamda yoʻlovchi tashish transport tashkilotiga yozma ravishda xabarnoma yuboradi.”; s) 6-banddagi “DYHXX” qisqartmasi “YHXX” qisqartmasi bilan almashtirilsin; d) 9-band quyidagi tahrirda bayon etilsin: e) “9. Mavjud temir yoʻl kesishmalarini yopish, yangisini ochish, shuningdek yoʻl oʻtkazgichdan 5 kilometr va undan qisqa masofada joylashgan temir yoʻl kesishmalarining faoliyat koʻrsatishi maqsadga muvofiqligini aniqlash va ularni yopish YHXX bilan hamkorlikda hamda temir yoʻl kesishmasini kesib oʻtuvchi avtomobil yoʻli uchastkasi egasi bilan kelishuv asosida infratuzilma operatori yoki shoxobcha yoʻllari egasi tomonidan Komissiya koʻrigi natijalariga koʻra amalga oshiriladi. Temir yoʻl kesishmalarini qurish, rekonstruksiya qilish va taʼmirlash loyihalarini YHXX bilan kelishish Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari toʻgʻrisida yagona nizomga muvofiq amalga oshiriladi.”; f) 11-bandning birinchi xatboshisi, 12, 17, 18-bandlar, 24-bandning birinchi xatboshisi, 25-band, 33-bandning ikkinchi xatboshisi, 36-band, 42-bandning ikkinchi xatboshisi, 49-bandning birinchi xatboshisi, 80, 81, 88, 89-bandlar, 96-bandning “v” kichik bandi, 97-bandning uchinchi xatboshisi, 101-bandning “v” kichik bandi hamda 107-banddagi “infratuzilma egasi” degan soʻzlar “infratuzilma operatori” degan soʻzlar bilan almashtirilsin; g) 13, 14, 27-bandlar hamda 73-bandning ikkinchi xatboshisidagi “Infratuzilma egasi” degan soʻzlar “Infratuzilma operatori” degan soʻzlar bilan almashtirilsin; h) 15-bandning ikkinchi va uchinchi xatboshilari hamda 26-bandning birinchi xatboshisidagi “shoxobcha yoʻllari” degan soʻzlar “umumiy foydalanishda boʻlmagan temir yoʻllar” degan soʻzlar bilan almashtirilsin; i) 31-banddagi “temir yoʻl harakatdagi tarkibi” degan soʻzlar “harakatdagi tarkib” degan soʻzlar bilan almashtirilsin; j) 32-banddagi “temir yoʻl harakatdagi tarkibining” degan soʻzlar “harakatdagi tarkibning” degan soʻzlar bilan almashtirilsin; k) 48-band quyidagi tahrirda bayon etilsin: “48. Kechayu-kunduz navbatchilik tartibi oʻrnatilmagan temir yoʻl kesishmalari roʻyxati va ularning ish soatlari haqida infratuzilma operatori yoki shoxobcha yoʻllari egasi YHXX va temir yoʻl kesishmalari joylashgan avtomobil yoʻli egasini yozma ravishda xabardor qiladi.”; l) 57-banddagi “Temir yoʻl infratuzilmasida” degan soʻzlar “Temir yoʻl transporti infratuzilmasida” degan soʻzlar bilan almashtirilsin; m) 99-banddagi “Maxsus oʻziyurar temir yoʻl harakatdagi tarkibi” degan soʻzlar “Oʻziyurar maxsus harakatdagi tarkib” degan soʻzlar bilan almashtirilsin; n) 102-bandning “a” kichik bandidagi “DYHXXga, infratuzilma egasi” degan soʻzlar “YHXXga, infratuzilma operatori” degan soʻzlar bilan almashtirilsin; o) 103-banddagi “Infratuzilma egalari” degan soʻzlar “Infratuzilma operatorlari” degan soʻzlar bilan almashtirilsin; p) 105-bandda: birinchi xatboshidagi “infratuzilma egasi” degan soʻzlar “infratuzilma operatori” degan soʻzlar bilan almashtirilsin; ikkinchi xatboshidagi “DYHXX” qisqartmasi “YHXX” qisqartmasi bilan almashtirilsin; q) 1-ilova matnidagi “shoxobcha yoʻllaridagi” degan soʻzlar “umumiy foydalanishda boʻlmagan temir yoʻllaridagi” degan soʻzlar bilan almashtirilsin.